Ֆլանդրիական գեղարվեստի դպրոց

[մինի| ''[Առնոլֆինի ամուսինների դիմանկարը|Առնոլֆինիի դիմանկարը* [[Յան վան Էյք]]ի կողմից]]
*'Ֆլանդրիայի գեղարվեստի դպրոցը*' ծաղկում ապրեց 15-րդ դարի սկզբից մինչև 17-րդ դարը՝ սկսելով սեպարացվել Պատմական Հոլանդիայի մնացած մասի, մասնավորապես Ժամանակակից [[Նիդերլանդներ|նիդեռլանդական]] գեղանկարչությունից։ Ծաղկման նախաբանում, մինչ մոտ 1520 թվականը, տարածաշրջանի գեղանկարչական ոճը (հատկապես Անգլախոս աշխարհում) դիտարկվել է որպես մեկ ամբողջական՝ Վաղ Նիդեռլանդական գեղանկարչական ոճ, որում գերիշխում էին նկարիչները Ֆլանդիրայի հարավից, չնայած նրան, որ հյուսիսային հատվածի ծագման նկարիչները նույնպես ունեին իրենց ականավոր ներդրումը։ Հոլանդական և Ֆլանդրիական Վերածննդի գեղանկարչությունը, որի կենտրոնը դարձավ [[Անտվերպեն]]ը, ընկած է 1520-1580թթ․ տևած ժամանակաշրջանում որի վերջնամասում հյուսիսային և հարավային Նիդեռլանդները քաղաքականապես սկսել էին բաժանվել։ Ֆլանդրիայի Բարոկկո կոչվող գեղարվեստական ոճը հատկապես մեծ տարածում վայելեց 17-րդ դարի առաջին կեսին, երբ ականավոր ներկայացուցիչնեչից էր [[Պիտեր Պաուլ Ռուբենս|Ռուբենսը]] ։

Տեսականորեն՝ *Ֆլանդրիայի գեղարվեստի դպրոց'' սահմանումը չի վերաբերում ժամանակակից տարածաշրջանին, այլ Ֆլանդրիայի կոմսությանը և Պատմական Հոլանդիայի երկրների հարևան տարածքներին, ինչպիսիք են Տուրնեզիսը և Բրաբանտի դքսությունը։ Այնուամենայնիվ ծագումնաբանական այս տարբերությունը միշտ անտեսվել է Անգլոֆոն երկրների կողմից։ Ֆլանդրիաից էին սերու Հյուսիսային Եվրոպայի առաջատար նկարիչները, և այդ տարածաշրջանը գրավում էր բազմաթիվ խոստումնալից օտարերկյա երիտասարդ նկարիչների։ Այս նկարիչները հրավիրվել էին աշխատելու օտարերկրյա արքունիքներում, ինչի արդյունքում ազդեցություն ձեռք բերեցին ամբողջ Եվրոպայում։ Նապոլեոնյան ժամանակաշրջանի ավարտից ի վեր, ֆլամանդացի նկարիչները կրկին նպաստել են Հին Վարպետների կողմից ստեղծված հեղինակության բարձրացմանը։

Ֆրանկո-ֆլամանդական երաժշտական դպրոցը ծաղկում ապրեց մոտավորապես նույն ժամանակից սկսած։

## Ուշ Գոթական շրջան
Ֆլանդրայի Նախնիները առաջինն էին, որ տարածեցին յուղաներկի օգտագործումը։ Նրանց արվեստը ակունք է առնում Ուշ Գոթական շրջանի մանրանկարչությունից, որում ժամանակի գլխավոր ներկայացուցիչներն էին Յան վան Էյքը, Հանս Մեմլինգը, Հյուգո վան դեր Գոեսը, Ռոբերտ Կամպինը և Ռոջեր վան դեր Վեյդենը:  Այս արվեստի մարդկանց համար Բուրգունդիայի դքսության արքունիքը հովանավորչության կարևոր աղբյուր էր հանդիսանում։

## Վերածնունդ
Իտալական Վերածննդի ազդեցությունը հասավ Ֆլանդրիայի գեղարվեստի դպրոցը 16-րդ դարասկզբում նկարիչների վրա։ Չնայած այդ ազդեցությանը, ֆլանդրիայի գեղարվեստը շատ էր տարբերվում իտալական Վերածննդի դարաշրջանի բնորոշ գեղարվեստից։ Ֆլանդրիայի  գեղարվեստի դպրոցը Իտալական ազդեցությունից պահպանեց ժամանակի առաջատար նկարիչ Պիտեր Բրեյգել Ավագը, ինչը չհաջողվեց հյուսիսային Մանիերիստներին։
[մինի| [Պիտեր Պաուլ Ռուբենս, ինքնանկար]]

## Բարոկկո
Ֆլադրիայի իսպանացումը արդյունք եղավ Անտվերպենի պաշարումի (1584–1585), որիցհետո հետո Նիդեռլանդների հարավային նահանգները («Ֆլանդրիա») անջատվեցին անկախ Միացյալ Նիդեռլանդների Հանրապետությունից՝ անցնելով Իսպանիային։ Թեկու որ այդ իրադարձությունների հետևանքով շատ նկարիչներ տեղահանվեցին և Հարավային Նիդեռլանդներից տեղափոխվեցին Միացյալ Նիդեռլանդների Հանրապետություն (տե՛ս Հոլանդական ոսկեդարի նկարչություն), Ֆլանդրիայի գեղարվեստի դպրոցի՝ Բարոկկոյի նկարչությունը ծաղկում ապրեց, հատկապես Անտվերպենյան դպրոցում, 17-րդ դարում՝ Ռուբենսի, Անտոնի վան Դեյքի և Յակոբ Յորդենսի ղեկավարությամբ։

## Անկում
1640 թվականին Ռուբենսի նման ականավոր նկարիչների մահվանից և 1648 թվականին Ութսունամյա պատերազմի ավարտից հետո Ֆլանդրիայի մշակութային նշանակությունը նվազեց։

## Վերակենդանացում
Ֆլանդրիական գեղարվեստի դպրոցը վերակենդանացավ 1830 թվականի Բելգիայի հեղափոխության ժամանակաշրջանում, և չնայած նրան, որ պատրիոտիզմի փթթման այդ ժամանակների նկարիչներին համարում են Բելգիացի, նրանց արվեստի գործերը, ըստ որոշ արվեստագետերի, սերում են Ֆլանդրիական գեղարվեստի դպրոցից։ Ֆլանդրիան ներառող Բելգիայի թագավորությունը ազդում է նաև ավելի ուշ շրջանի նկարիչների դասակարգման վրա (տե՛ս Բելգիացի նկարիչների ցանկը):

## Տես նաև
* Բուրգունդյան Նիդեռլանդներ
* Հոլանդական ոսկեդար
* Վաղ Վերածննդի գեղանկարչություն
* Ֆլամանդական էքսպրեսիոնիզմ
* Հռոմեացիների միություն
* Ֆլամանդացի նկարիչների ցանկ
* Հյուսիսային Վերածնունդ
* Իսպանական Նիդեռլանդներ

## Հղումներ
# 
# 

## Խորը ուսումնասիրության համար
* 
* 
* 

## Արտաքին հղումներ
* Արվեստի ազգային պատկերասրահ, Վաշինգտոն, Կոլումբիայի շրջան
* Շերտերով նկարչություն
* Նատյուրմորտ նկարիչներ
* Ֆլամանդական գեղանկարչություն (Լուվր)
* Ֆլամանդական արվեստի հավաքածու

Կատեգորիա:Վերածննդի կերպարվեստ